Myghal Palmer

Michael Charles Palmer, po Myghal Palmer (22 Hwevrer 1936 – 20 Hedra 2005) o novelydh y’n yeth Kernewek.

Genys veu Myghal Palmer yn Porth Dewnans yn 1936, an yowynkka a dhew flogh dhe Reginald W L Palmer hag Elizabeth M L Grose. Y das o klorek arghantti. Adhyskys veu yn Kolji Aberplymm, ow kwaynya an Pewas Sowsnek. Ev a warias yn lies drama radyo dhe’n BBC. Rag servis kenedhlek ev a viajyas dhe Irak, Jordan ha Koberenys. Awosa ev a viajyas dhe lies rann a’n bys gans y deylu. 

Yth eth dhe Golji Pennvro yn Pennskol Rysoghen rag studhya lagha. Mes wosa ev dhe asa Rysoghen, ev a sewyas y das dhe oberi yn Arghantti Lloyds. An brassa rann a’n termyn ev a oberi yn Bristol ha Taunton, mayth o trigys war-barth ha'y wrek, Margaret ha’ga diw vyrgh.  Da o ganso kerdhes, hag ev a gerdhas lies trolergh hir ow komprehendya Hyns an Pennines ha Trolergh Arvor Kernow.

Yth esa bern dhodho ow tochya y aghskrif, ha’y wreydhyow Kernewek a gentrynnas ev dhe dhyski Kernewek. Ev a dhallathas dyski Kernewek dre gors kesskrifans ‘Kernewek Dre Lyther’. Enorys veu avel bardh an Orsedh der apposyans yn 1986 yn Lannwedhenek gans an hanow bardhek .

Myghal Palmer a skrifas peswar a’n pymp novel kynsa skrifys yn Kernewek. Ev a skrifas lies hwedhel berr hag erthyglow rag lyvrow termyn ynwedh, keffrys ha nebes bardhonieth. Pur dheskrifus o y skrifow, didhanus treweythyow, trist po euthyk termynyow erel. Ev a waynyas pewasow an orsedh keniver tro, y feu govynnys dhodho sevel orth kesstrifa rag ri chons dhe dus erel.

Palmer ynwedh o gwarier naturel ha gallosek, a dhyskas y eryow yn perfydh. Ev o kuv ha gweresek dhe dhyskoryon erel. Ev o esel a’n bagas 'Agan Tavas'. Dh'y enora, fondyes veu pewas liennek yn 2013 gans Agan Tavas henwys "Pewas Perghyryn Lyenyeth Kernewek".

Ev a verwis a ganker 20 Hedra 2005.

Rol a nebes gwriansow gans Myghal Palmer
Skrifys yn Kernewek Unys marnas Dyvroans (Unys Amendys) po leverys dhe'n kontrari.

BledhenHanowISBNFurv1986Enys Ancow0 9535975 1 2	Hwedhel berr. Dyllans kynsa gans Kernewek Dre Lyther. Nessa ha tressa dyllans gans Spyrys a Gernow (1999 ha 2002).1986An Tylu KellysHwedhel berr (dyllys warbarth ha 'Donyert map Donyert' gans Ray Edwards gans Kernewek Dre Lyther)1986Nyns us denvyth a yl Perthy Cof LemmynHwedhel berr dyllys yn 'An Gannas'1987An Pyscajor YowynkHwedhel berr dyllys yn 'An Gannas'1987Ow Whythra ow HendasowSkrif a-dro dhe istori teylu an awtour dyllys yn dew dhyllans a 'An Gannas'1988TewedhErthygel a-dro dhe hager awel nans yw 100 bledhen1989Hen-whethel an GrowsErthygel a-dro dhe lyver gans Revrond Sabine Baring-Gould dyllys yn 'An Gannas'1989Jory978 0 9548451 6 2	Prederys yw gans lies Kerneweger y vos an gwella novel skrifys yn Kernewek. Wosa mernans y gerens, Jory a wayas dhe driga gans y ewnter. Kynsa dyllans gans Gwask Bryn Frys yn 1989 ha 1993. peswora dyllans gans Spyrys a Gernow yn 2008.1993Sterlester dhe'n Norvys Noweth10 - 0907064930Dyllans kynsa yn Kernewek Unys. Eyl-dyllys yn 1999 yn Kernewek Kemmyn gans Kesva an Taves Kernewek. Eyl-dyllys yn 2004 yn Unys gans Spyrys a Gernow (Rann gynsa 'Godros')1993Hwedhlow Euthekter 0-907064-34-5Hwedhlow berr1993Moy Hwedhlow Euthekter 0-907064-40-XHwedhlow berr, dyllys gans Kesva an Taves Kernewek yn Kernewek Kemmyn1998Dyvroans (Ystory Tylu Kernewek)Novel - stori den bal a Gernow a dhyvroas dhe Ostrali. Selyes war istori teylu Myghal y honan ha dyllys gans Spyrys a Gernow1999An Kaskyrgh Diwettha 1-899342-41-9Dyllys gans Kowethas an Yeth Kernewek yn Kernewek Kemmyn. Eyl-dyllys yn 2004 (Nessa rann 'Godros' - avel 'An Caskergh Dewetha')2001Rebellyans 978 0 9564234 0 5    Novel - fuglien skiens. Daspryntys yn 2011 gans Spyrys a Gernow2002An Gador WakHwedhel berr: komprehendys yn Hwedhlow a-dhiworth An Orsedh. Dyllys gans Kowethas an Yeth Kernewek yn 2009 ha daspryntys yn 2013.2003Parys Of VyHwedhel berr: komprehendys yn Hwedhlow a-dhiworth An Orsedh. Dyllys gans Kowethas an Yeth Kernewek yn 2009 ha daspryntys yn 2013.2004Godros 0 9548451 0 2	Novel - Lyver fantasi skiens. Dyllys gans Spyrys a Gernow2006Whethlow an mor0-9548451-1-05 hwedhel berr2009Tu aral an Norvys ha Whedhlow Erel	978 0 9548451 7 9 	Pymp hwedhel berr gans Myghal Palmer ha dew gans Heather Ashworth. Dyllys gans Spyrys a Gernow.2009Hwedhlow a-dhiworth An Orsedh978 1 899342 61 7Ev a gevrannas dew hwedhel berr, An Gador Wak ha Parys Of Vy2010Whethlow wosa Tewlder	978 0 9548451 9 3	Naw hwedhel berr. Dyllys gans Spyrys a Gernow.

Klass:Dinethyansow 1936
Klass:Mernansow 2005
Klass:Skriforyon yn Kernowek